24/04/2019 | Administración LocalMunicipal
Vedra
Secretaría-Intervención
Modificación das bases da convocatoria para a concesión de subvencións para o desenvolvemento de actividades levadas a cabo por entidades sen ánimo de lucro no termo municipal

ANUNCIO Modificación das bases convocatoria de subvencións para o desenvolvemento de actividades levadas a cabo por entidades sen ánimo de lucro no termo municipal de Vedra O Pleno da Concello, en sesión ordinaria celebrada o día vinte e sete de marzo do ano que andamos, aprobou a modificación dos apartados 2, 7, 8, 9, 12 e 13 das bases da convocatoria de subvencións para o desenvolvemento de actividades levadas a cabo por entidades sen ánimo de lucro no termo municipal de Vedra, aprobadas en sesión plenaria do 31 de marzo de 2017 e publicadas no BOP núm.5/18, do 8 de xaneiro. O seu texto íntegro queda redactado do seguinte xeito: “BASES DA CONVOCATORIA DE SUBVENCIÓNS PARA O DESENVOLVEMENTO DE ACTIVIDADES LEVADAS A CABO POR ENTIDADES SEN ÁNIMO DE LUCRO NO TERMO MUNICIPAL DE VEDRA EXPOSICIÓN DE MOTIVOS Estas bases teñen por obxecto establecer os criterios e procedemento para a concesión de subvencións no ámbito do Concello de Vedra, de acordo cos principios de obxectividade, igualdade, concorrencia e publicidade, para a realización de actividades con finalidade cultural que complementen ou suplan os atribuídos á competencia municipal ou que, en xeral, contribúan ao fomento dos intereses do municipio conforme ao disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, xeral de subvencións e no Real Decreto 887/2006 polo que se aproba o seu regulamento, na Lei 9/2007 de subvencións de Galicia e no Decreto 11/2009, do 8 de xaneiro, polo que se aproba o Regulamento da Lei, así como no Regulamento de servizos das corporacións locais, coa finalidade de poder asignar os recursos necesarios ás prioridades sinaladas. Esta convocatoria ten por obxecto establecer os criterios e procedementos para a concesión de subvencións. A través da presente convocatoria, o Concello de Vedra proponse a consecución dos seguintes obxectivos: 1.–OBXECTO E FINALIDADE. A presente convocatoria pública de subvencións terá como finalidade apoiar, colaborar e impulsar o desenvolvemento de proxectos e actividades levadas a cabo polas entidades sen ánimo de lucro do Concello de Vedra, co obxectivo de promover e dinamizar a participación activa da veciñanza no tecido asociativo como xerador de sinerxías que contribúan á mellora da calidade de vida.2.–REQUISITOS DAS ENTIDADES BENEFICIARIAS. Poderán solicitar as subvencións reguladas na presente convocatoria as entidades asociativas sen ánimo de lucro, que figuren inscritas no Rexistro Municipal de Asociacións do Concello de Vedra á data de presentación da solicitude, que teñan a súa sede social no termo municipal de Vedra, que posúan a capacidade para levar a cabo as actividades obxecto de subvención e as ANPAS dos centros educativos do Concello de Vedra. Tamén é requisito para ser beneficiario desta convocatoria non estar incurso en ningunha das prohibicións establecidas no artigo 10 da Lei 9/2007 do 13 de xuño de subvencións de Galicia.3.–CONTÍA DAS AXUDAS E DISPOÑIBILIDADE ORZAMENTARIA. A contía da presente convocatoria ascende a 12.000 euros, con cargo á partida correspondente ao orzamento do ano que corre para as actividades culturais. O importe máximo a percibir por cada entidade non poderá superar os 2.000 euros.4.–ACTIVIDADES OBXECTO DE SUBVENCIÓN E NON OBXECTO DE SUBVENCIÓN. * Considéranse actividades obxecto de subvención as seguintes: – Actividades culturais en calquera dos seus ámbitos (teatro, cine, danza, música, canto coral e/ ou calquera outra iniciativa artística). – Actividades para a recuperación e a difusión do patrimonio cultural, etnográfico e histórico. – Actividades formativas. – Actividades de lecer e do tempo libre. – Actividades relacionadas coa creación de espazos para a comunicación e coas novas tecnoloxías. – Actividades que contribúan á conservación do ambiente e á posta en valor do patrimonio natural. – Actividades que promovan a igualdade de xénero. – Actividades de cara á educación para a saúde e hábitos de vida saudables. – Actividades para a conciliación da vida laboral e familiar. – Actividades de integración de colectivos en risco de exclusión social. – Actividades para a participación social. – Actividades de promoción económica e desenvolvemento local. – Actividades que favorezan o emprendemento e o emprego. – Outras actividades de interese municipal que se axusten ao obxecto da convocatoria. * Serán actividades non obxecto de subvención as seguintes: – Aquelas actividades que non se axusten ao obxecto e/ou á finalidade da presente convocatoria. – Aquelas actividades que teñan como único ou principal obxectivo a celebración de festexos e/ou comidas parroquiais. – Non se subvencionarán tampouco as viaxes que non se axusten ao cumprimento dos obxectivos da convocatoria. – Non se subvencionarán as actividades deportivas.5.–GASTOS OBXECTO DE SUBVENCIÓN E NON OBXECTO DE SUBVENCIÓN. * Serán gastos obxecto de subvención os seguintes: – Todos aqueles que xustifiquen o obxecto e a finalidade do proxecto. – Os gastos a subvencionar serán os que se sinalen pola asociación no momento da solicitude dentro do proxecto e para os que se concede a subvención, sen posibilidade de xustificar outros diferentes aos presentados. * Non serán gastos obxecto de subvención os seguintes: – Os gastos de mantemento ordinario, de funcionamento das mesmas, neste caso non se admitirán como xustificación facturas de material de oficina, consumo de teléfono, luz, combustible ou calquera outro similar. – Inversións ou equipamentos das Asociacións. – Os gastos non directamente vinculados ás actividades realizadas, ou que non pertenzan á natureza propia desa actividade.6.–COMPATIBILIDADE DESTA CONVOCATORIA CON OUTRAS AXUDAS. As achegas concedidas ao abeiro desta convocatoria son compatibles con outras que puideran obter as entidades beneficiarias doutras institucións públicas ou privadas, sempre e cando o importe total do conxunto das mesmas non supere o custe da actividade ou o investimento subvencionado. Sen prexuízo do anterior, as asociacións que soliciten esta achega non poderán acollerse a outras axudas económicas do Concello de Vedra (convenios, acordos, etc.). 7.–CRITERIOS DE VALORACIÓN. A comisión avaliadora desta convocatoria de axudas procederá á proposta das axudas e subvencións, logo dos informes que se consideren precisos, e segundo os criterios que de seguido se sinalan:  Características do proxecto: ámbito de aplicación, sector ou número de poboación beneficiaria, o interese da proposta e a incorporación na mesma de actividades innovadoras. Ata 60 puntos.  Porcentaxe de cofinanciamento da actividade por medio de achegas económicas das entidades e patrocinios. Ata 10 puntos. Segundo o seguinte criterio: – Autofinanciamento menor do 50%: 0 puntos – Autofinanciamento do 50 ao 70%: 5 puntos – Autofinanciamento maior do 70%: 10 puntos Traxectoria e continuidade da proposta. Ata 15 puntos.  Número de persoas asociadas activas da entidade. Ata 5 puntos.  A promoción e uso do galego no desenvolvemento das actividades. Ata 5 puntos.  A promoción de accións que fomenten a igualdade de oportunidades e que inclúan a perspectiva de xénero. Ata 5 puntos 8.–FORMA E PRAZOS DAS SOLICITUDES DE AXUDA. As solicitudes de subvención presentaranse a través do Rexistro Xeral do Concello ou por calquera dos procedementos previstos no artigo 16 la Lei 39/2015, do 1 de outubro, de Procedemento Administrativo Común das Administracións Públicas. Será imprescindible presentar: a) ANEXO I. Solicitude de subvención cuberta. b) ANEXO II. Declaración responsable de non estar incursa en ningunha das causas que determina o artigo 10 da Lei 9/2007, do 13 de xuño, de subvencións de Galicia e, que polo tanto, cumpre todos e cada un dos requisitos que están vixentes para obter a condición de beneficiaria, e tamén declaración das axudas solicitadas ou concedidas para a mesma finalidade. c) ANEXO III. Certificado da composición da Xunta Directiva da Asociación expedido polo Secretario ou secretaria da mesma e do número de persoas asociadas da entidade. d) ANEXO IV. Proxecto detallado da actividade a realizar, incluíndo o tempo previsto para a súa realización, a duración da mesma, os obxectivos da actividade, a poboación destinataria e o persoal que se require para levar a cabo o proxecto. Orzamento detallado dos gastos ocasionados pola/s actividade/s para a que solicita a subvención e dos ingresos previstos para o seu financiamento. e) Certificación bancaria a nome da asociación co IBAN completo, de conformidade coa normativa SEPA. Non obrigatorio se foi presentado en convocatorias anteriores e non sufriu cambio. f) Copia do DNI da representación legal da asociación. Non obrigatorio se foi presentado en convocatorias anteriores e non sufriu cambio. g) Copia do CIF da asociación. Non obrigatorio se foi presentado en convocatorias anteriores e non sufriu cambio. PRAZOS. –As actividades recollidas no proxecto presentado nesta convocatoria pertencerán ao período comprendido entre o 1 de xaneiro e o 31 de decembro do ano que corre. O prazo de presentación de solicitudes será dun mes a contar dende o seguinte á publicación oficial do extracto da convocatoria no Boletín Oficial da Provincia da Coruña, segundo a LXS (artigos 17.3. b), 18 e 20.8 en relación coa Base de Datos Nacional de Subvencións (Resolución IGAE do 7, 9 e 10 de decembro de 2015). A mera presentación da solicitude suporá que o solicitante coñece e acepta as presentes bases de convocatoria.9.–EMENDA DE SOLICITUDES. De acordo co establecido no artigo 68 da Lei 39/2015, do 1 de outubro, de Procedemento Administrativo Común das Administracións Públicas, para aquelas solicitudes que non estean correctamente cubertas ou non acheguen os documentos preceptivos, o concello requirirá á entidade interesada para que, nun prazo de dez días, emende as faltas ou remita os documentos preceptivos. De non facelo, considerarase que desistiu da súa petición e arquivarase o expediente nos termos previstos na citada lei.10.–PROCEDEMENTO DE CONCESIÓN. O procedemento será instruído polo Concelleiro de Cultura deste Concello, ou na súa ausencia o empregado público que a Alcaldía propuxese, que realizarán de oficio cantas actuacións estimen necesarias para o coñecemento e comprobación dos datos así coma os requirimentos de emenda de deficiencias da documentación. Recibidas as solicitudes procederase a súa tramitación. Comprobado que as entidades solicitantes cumpren os requisitos esixidos nestas bases e que se achega a documentación requirida. Avaliadas as solicitudes, segundo os criterios regulados na base 6 os expedientes serán elevados á Comisión de Valoración, que estará constituída por: – Presidente: O Alcalde do Concello de Vedra ou concelleiro/a en quen delegue. – Secretario: O secretario - interventor do Concello de Vedra ou funcionario/a en quen delegue. – Vogal: O/A Concelleiro/a de Cultura, do Concello de Vedra, ou persoa en quen delegue. – Vogais: Persoal técnico do Departamento de Cultura do Concello de Vedra. – Vogal: Un representante político da oposición (a determinar). – A Comisión de Valoración examinará cada unha das solicitudes presentadas, e aplicará os criterios de outorgamento aprobados nas presentes bases, a fin de establecer unha prelación entre as mesmas e formular a correspondente proposta de adxudicación a prol de aquelas que obtivesen maior valoración. A contía que se outorgará á entidade beneficiaria será directamente proporcional á puntuación obtida, sen que en ningún caso se poida superar o límite máximo establecido dispoñible. A proposta de adxudicación deberá expresar a relación de solicitantes para os que se propón a concesión da subvención, a súa contía individual, así como a puntuación obtida por cada un, por aplicación dos criterios de valoración. O órgano municipal competente para a concesión das subvencións é a Xunta de Goberno Local, que analizará a proposta da comisión de subvencións e resolverá xustificadamente. O acordo de concesión non terá obrigatoriamente que distribuír a totalidade do crédito.11. NOTIFICACIÓN E PUBLICIDADE DA RESOLUCIÓN. O prazo máximo para resolver e notificar o procedemento será de tres meses contados a partir do día seguinte ao de finalización do prazo para a presentación de solicitudes. A notificación da resolución realizarase de acordo co previsto os artigos 40 e seguintes da Lei 39/2015, do 1 de outubro, de Procedemento Administrativo Común das Administracións Públicas. Contra o acordo de resolución, que esgota a vía administrativa, poderase interpoñer recurso potestativo de reposición ante o mesmo órgano que ditou o acto no prazo dun mes dende o día seguinte ao da súa notificación de acordo co establecido no artigo 124.1 da Lei 39/2015, do 1 de outubro, de Procedemento Administrativo Común das Administracións Públicas. A publicación destas bases realizarase no taboleiro de anuncios do Concello de Vedra, na páxina web do concello: www.concellodevedra.com e no Boletín Oficial da Provincia. As axudas que se concedan a través deste programa unha vez resoltas, publicaranse no taboleiro de anuncios da Casa do Concello e na páxina web, con expresión do CIF das entidades solicitantes e a resolución da mesma, concedida ou denegada e o importe.12.–OBRIGAS DAS ENTIDADES BENEFICIARIAS. A. Cumprir todas as estipulacións nestas bases e no marco xurídico definido na Lei 38/2003 do 17 de novembro, xeral de subvencións. B. Realizar as actividades que fundamentaron a concesión da subvención e acreditar a súa realización no termo municipal de Vedra. C. Destinar a subvención exclusivamente aos fins para a que foi concedida, quedando expresamente prohibida calquera alteración de destino non autorizada polo Concello. D. Asumir as responsabilidades que poidan derivarse da realización dos programas e actividades (sendo obrigatorio a concertación dun seguro de responsabilidade civil no seu caso). E. Comunicar calquera eventualidade, no momento en que se produza, na programación, desenvolvemento ou finalización da actividade subvencionada. F. Someterse ao seguimento, control e comprobación de execución das actividades obxecto da subvención que estime procedente levar a cabo o concello, segundo o disposto no art.46 da Lei 38/2003 do 17 de novembro, xeral de subvencións. G. Informar e dar publicidade ás actividades subvencionadas, facendo constar nun lugar destacado da publicidade das actividades e programas subvencionados a participación do concello, podendo consistir na inclusión da imaxe institucional da entidade, así como lendas relativas ao financiamento público en carteis, placas conmemorativas, materiais impresos, páxina web, medios electrónicos ou audiovisuais, ou ben en mencións realizadas en medios de comunicación.13.–XUSTIFICACIÓN E PAGO DAS SUBVENCIÓNS. A tramitación das xustificacións destas axudas realizarase unha vez rematadas as actividades ou programas obxecto da subvención, e tras a presentación a través do Rexistro Xeral da seguinte documentación xustificativa entre o 1 e o 31 de xaneiro do exercicio seguinte ao da concesión. As subvencións non xustificadas nesa data entenderase formulada a renuncia ás mesmas. O pagamento das subvencións efectuarase nun prazo máximo de un mes dende a súa xustificación mediante transferencia bancaria. Documentación necesaria para a correcta xustificación:  ANEXO V. Declaración complementaria do conxunto de axudas.  ANEXO VI. Listaxe de facturas: – Facturas orixinais (ou recibos con retención) polo importe subvencionado. – As facturas deben corresponder á actividade obxecto de subvención e deberán emitirse a nome da Asociación, e cumprir os requisitos establecidos no Real Decreto 1619/2012 de 30 de novembro, polo que se regulan as obrigacións de facturación. Deberán conter como mínimo: – Nome, razón social e NIF ou CIF de quen emite a factura. – Desagregación do IVE ou imposto correspondente; no caso de exención, deberá facerse constar expresamente na factura. – Nome, enderezo e NIF ou CIF do beneficiario da subvención. – Descrición do servizo ou subministro prestado. – Número de factura, data de emisión e denominación de “factura”.  ANEXO VII. Memoria xustificativa da subvención, asinada por un/unha representante da asociación.  Acreditación da publicidade do financiamento público da actividade subvencionada mediante a inclusión da imaxe institucional da entidade que concede a axuda, así como lendas relativas ao financiamento público en carteis, placas conmemorativas, materiais impresos, páxina web, medios electrónicos ou audiovisuais, ou ben en mencións realizadas en medios de comunicación.  ANEXO VIII. Declaración responsable da relación detallada de ingresos e gastos da actividade subvencionada.  Calquera outro que sexa solicitado polo concello. **O importe dos gastos xustificados deberá acadar, como mínimo, a contía da subvención concedida. **No caso de que a documentación xustificativa fose incorrecta ou insuficiente, darase un prazo de dez días para a súa corrección.14.–REINTEGRO DE SUBVENCIÓNS. Procederá o reintegro, total ou parcial, da axuda percibida, xunto cos xuros de demora, nos casos indicados no artigo 33 da Lei 9/2007, do 13 de xuño, de subvencións de Galicia, e especialmente no caso de que se detectase que o importe recibido non fose empregado no obxecto das actividades subvencionadas. No caso de xustificación ou incumprimento parcial só se esixirá o reintegro pola parte non xustificada. No caso de que o reintegro se esixa porque se percibiron outras subvencións que, en conxunto, superen o custo da actividade obxecto de concesión, procederá o reintegro só do exceso obtido. O interese de demora esixirase desde o momento do pago da subvención ata a data en que se acorde o reintegro da mesma. O interese de demora aplicable será o interese legal do diñeiro, vixente no momento do pago da subvención, incrementado núm.25 por cento, salvo que a Lei de Orzamentos do Estado de cada ano estableza outro diferente. Están obrigados ao reintegro: a) As entidades solicitantes das subvencións. b) Os membros das persoas xurídicas ou das agrupacións de persoas físicas sen personalidade xurídica, que responderán solidariamente ás obrigacións de reintegro. c) Os representantes legais do beneficiario responderán solidariamente cando este careza de capacidade de obrar. Ademais responderán subsidiariamente as persoas sinaladas no artigo 40.3 da Lei Xeneral de Subvencións 38/2003, do 17 de novembro.15.–SEGUIMENTO, CONTROL E INSPECCIÓN. O Concello de Vedra, polos medios que estime oportunos e conforme a Lei Xeral de Subvencións, comprobará a realización das actividades e o cumprimento dos requisitos e condicións baixo as cales se concedeu a axuda.15. INTERPRETACIÓN. Calquera dúbida que puidera xurdir en torno á interpretación destas bases será resolta pola comisión de valoración da mesma.16. DISPOSICIÓN FINAL. En todo o non previsto nestas bases, aplicarase o disposto nas Bases de execución do orzamento xeral do concello de Vedra do correspondente exercicio, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006, do 21 de xullo, polo que se aproba o regulamento da Lei Xeral de subvencións Lei 9/2007 de Subvencións de Galicia. Vedra, 16 de abril de 2019. O alcalde Asdo.: Carlos Martínez Carrillo